Diari Oficial de la Generalitat Valenciana


Sumari del DOGV 4345, del 27-09-2002 (2002/10968)

RESOLUCIÓ de 23 de setembre de 2002, de la directora.gerent de l'Institut Valencià de la Música (IVM), per la qual s'acorda la constitució d'una borsa de treball per a cantants del Cor de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2002/09/23/(1)/dof/vci/html**

### Dades del document

Número de DOGV
:   4345

Data del DOGV
:   27-09-2002

Secció del DOGV
:   I. DISPOSICIONS GENERALS

Número del document
:   2002/10990


Data del document
:   23-09-2002

Organisme emissor
:   Institut Valencià de la Música

Tipus de document
:   Resolució

Descriptors 

:   * concurs administratiu

RESOLUCIÓ de 23 de setembre de 2002, de la directora'gerent de l'Institut Valencià de la Música (IVM), per la qual s'acorda la constitució d'una borsa de treball per a cantants del Cor de la Generalitat Valenciana. [2002/X10411]
  
Immaculada Tomás Vert, directora'gerent de l'Institut Valencià de la Música, de conformitat amb allò que s'ha acordat pel Consell Rector, en la seua sessió del passat 25 de juny de 2002 i d'acord amb les facultats que tinc atribuïdes en virtut de la Llei 2/1998 de creació de l'IVM, així com pel seu Reglament de Funcionament i Organització, aprovat per Decret 130/2000, de 5 de setembre, del Govern Valencià, resolc:
  
Aprovar la constitució d'una borsa de treball de cantants del Cor de la GV, per a cobrir en règim d'interinitat, els següents llocs de treball:
  
Sopranos 5
  
Mezzosopranos / alts 7
  
Tenors 9
  
Barítons / baixos 5,
  
així com per a determinar el personal d'augment del Cor, a qui s'acudirà per a contractacions temporals per obra,
  
I això d'acord amb el següent articulat:
  
Primer
  
Podran accedir a la dita Borsa especialistes, que acrediten prou qualificació professional per al desenrotllament de la seua activitat. Sent exigible estar en possessió del títol de Batxiller Superior o equivalent i/o Grau Elemental de Cant, pla del 44 i del 66, o haver superat les proves d'accés a grau mitjà de cant LOGSE.
  
Segon
  
La contractació de Cantants de Cor per a ocupar llocs de treball, tindrà caràcter temporal, en règim d'interinitat, amb una dedicació parcial que s'anirà ampliant fins a arribar a la dedicació plena, en funció de les disponibilitats pressupostàries de cada any.
  
Les funcions seran les que s'especifiquen en els seus respectius contractes de treball.
  
L'extinció del contracte es produirà quan el lloc de treball es cobrisca reglamentàriament, per mitjà del procediment establit en la pròpia Llei 2/1998, Valenciana de la Música de la Generalitat.
  
Tercer
  
La presentació de sol·licituds s'iniciarà a partir de la publicació de la present Resolució en el Diari Oficial de la Generalitat Valenciana (DOGV), i el model d'instància serà el que s'adjunta com annex I.
  
Les instàncies hauran de presentar-se en la seu de l'Institut Valencià de la Música (IVM), a València, carrer Barques, 2, 4t, 9a, finalitzant el termini el pròxim dia 17 d'octubre, a les 13 hores.
  
L'aspirant haurà de presentar, junt amb la sol·licitud, 3 còpies de cada una de les obres a interpretar d'acord amb l'apartat 4t de la present resolució, 2 fotografies grandària de carnet i fotocòpia del Document nacional d'identitat. L'incompliment d'este requisit donarà lloc a la inadmisió de la sol·licitud.
  
Quart. Proves
  
Hi haurà una única prova que constarà de dues fases:
  
Fase Primera:
  
a) Exercici de vocalització lliurement elegit per l'aspirant
  
b) Interpretació de tres obres, una de cada u dels gèneres proposats, a elegir per l'aspirant:
  
- Ària d'òpera o Romança de sarsuela
  
- Ària de cantata o oratori
  
- Lied romàntic o cançó del s. XX
  
Fase Segona:
  
a) Lectura a primera vista d'un fragment proposat pel Tribunal.
  
b) Interpretació de la part vocal corresponent a la tessitura de l'aspirant de Confiteor, núm. 8 del Credo de la Missa en si menor de J.S. Bach. Editorial Bärenraiter.
  
Els aspirants disposaran, per a la interpretació de les obres elegides, de pianista acompanyant proporcionat per l'IVM. El que el desitge podrà concórrer amb el seu propi pianista acompanyant.
  
Les proves seran eliminatòries, en el sentit que per a passar a la segona fase s'exigirà haver superat la primera fase.
  
Quint. Desenrotllament de les proves
  
A més d'exposar les convocatòries en el tauler d'anuncis de l'IVM, els aspirants seran convocats personalment per telèfon, i amb antelació suficient, per a la realització de la prova única; cada una de les fases es desenrotllarà en horaris diferents, dins de la mateixa jornada.
  
El Tribunal podrà detindre l'audició en el moment que considere oportú. La interrupció de la interpretació d'alguna de les tres obres de l'apartat b) de la fase primera no suposarà l'eliminació de l'aspirant. Al final de cada jornada en què es realitzen les proves corresponents a la fase primera, el Tribunal farà pública la relació d'aspirants que l'hagen superada (apte / no apte). Només els aptes concorreran a la convocatòria de la segona fase.
  
L'aspirant disposarà de cinc minuts d'estudi per a la realització de la prova a) de la segona fase.
  
A resultes de les proves es publicaran en el tauler d'anuncis de l'IVM les actes, en les que els aspirants apareixeran per orde decreixent, en funció de la puntuació obtinguda. Els primers tindran dret a ocupar plaça vacant; i amb la resta es constituirà una borsa de treball a què, en funció de la puntuació, s'acudirà: bé per a cobrir noves vacants, o bé per a ser contractats com a cantants d'augment per a muntatges puntuals.
  
El Tribunal determinarà la puntuació mínima necessària, en cada corda, per a poder ser cridat per a cobrir una vacant.
  
L'orde de la borsa de treball es mantindrà fins a la realització de noves audicions, iniciant-se sempre les crides pels aspirants que hagen obtingut major puntuació.
  
Els titulars d'un lloc de treball (en règim d'interinitat) del Cor de la GV que renuncien al mateix passaran a formar part de la Borsa de treball, ocupant els primers llocs per a ser contractats com a cantants d'augment.
  
Sext. Tribunal de selecció
  
Estarà compost pels següents membres:
  
- La directora Gerent de l'IVM, en qualitat de President
  
- El director del Cor de la GV, en qualitat de Vicepresident
  
- Un membre del Cor, elegit pels companys, de la corda que corresponga, en funció de la veu a audicionar
  
- Un especialista en matèria vocal, alié a l'entitat, anomenat a proposta de la directora Gerent.
  
- Un representant legal dels treballadors del Cor de la GV.
  
- Un tècnic o administratiu del Departament d'Unitats Artístiques, en qualitat de Secretari (amb veu i sense vot).
  
Sèptim
  
Contra la present resolució podrà interposar-se, de conformitat amb el que preveu l'article 59 de l'Estatut dels Treballadors, Reclamació prèvia a la via judicial laboral davant de la directora'gerent de l'IVM, d'acord amb el que disposa l'article 125 de la Llei 30/92, de Règim Jurídic de les Administracions Públiques i del Procediment Administratiu Comú, en relació amb l'article 69 de la Llei de Procediment Laboral (text refós aprovat per Real Decret Legislatiu 2/1995, de 7 d'abril).
  
Denegada la reclamació o transcorregut un mes sense haver estat notificada cap resolució, podrà formalitzar-se demanda davant el Jutjat del Social competent dins del termini de dos mesos a comptar des de la notificació o des del transcurs del termini en què aquella haja d'entendre's desestimada.
  
València, 23 de setembre de 2002.- La directora'gerent: Inmaculada Tomás Vert.
  
Institut Valencià de la Música


Còpia Permalink ELI